CELEX: 62016TN0716
Language: sk
Date: 2016-10-10 00:00:00
Title: Vec T-716/16: Žaloba podaná 10. októbra 2016 – Pfizer a Pfizer Santé Familiale/Komisia

12.12.2016   
            
            
               SK
            
            
               Úradný vestník Európskej únie
            
            
               C 462/29
            
         Žaloba podaná 10. októbra 2016 – Pfizer a Pfizer Santé Familiale/Komisia
   (Vec T-716/16)
   (2016/C 462/38)
   Jazyk konania: angličtina
   
      Účastníci konania
   
   
      Žalobkyne: Pfizer Ltd (Sandwich, Spojené kráľovstvo), Pfizer Santé Familiale (Paríž, Francúzsko) (v zastúpení: L. Catrain González, lawyer, a E. Wright, barrister-at-law)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil vykonávacie nariadenie Komisie (EÚ) 2016/1140 z 8. júla 2016 o zatriedení určitého tovaru do kombinovanej nomenklatúry (Ú. v. EÚ L 189, 2016, s. 1),
            
         
               —
            
            
               uložil Európskej komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby, žalobkyne uvádzajú jeden žalobný dôvod, podľa ktorého Európska komisia porušila kombinovanú nomenklatúru tým, že nepostupovala podľa presného postupu stanoveného vo všeobecných pravidlách na interpretáciu v kapitole A časti I kombinovanej nomenklatúry pre klasifikáciu tovaru.
   
               —
            
            
               Komisia sa dopustila nesprávneho právneho posúdenia tým, že použila všeobecné pravidlo č. 3 pri klasifikácii tovaru, ktorý nemožno na prvý pohľad zaradiť do dvoch alebo viacerých položiek kombinovanej nomenklatúry, a
            
         
               —
            
            
               Komisia sa dopustila druhého nesprávneho právneho posúdenia tým, že použila všeobecné pravidlo č. 3 písm. b) bez toho, aby použila všeobecné pravidlo č. 3 písm. a), ktoré dáva prednosť zaradeniu do viac špecifických položiek.